একইভাবে অনেকগুলো জীবাণুর রোগব্যাধী তৈরিতে সাহায্য করা ‘উগ্রতা সম্পর্কিত জিন’ এর অনুরূপ জিন পাওয়া গেছে এমন সব ব্যক্টেরিয়ার মাঝে যার সাথে মানুষের কোন সম্পর্ক আছে বলে জানা নেই। জীবাণুগুলোর অনুরূপ জিন পাওয়া গেছে সাগরের অণুজীবের মধ্যে যারা মানুষকে আক্রমণ করে না এছাড়াও কিছু রোগসৃষ্টিকারী ব্যাক্টেরিয়া প্রায়ই পরিবেশের স্বাভাবিক অংশ হিসেবে বিরাজ করে। নিউইয়র্কের ইয়েশিভা বিশ্ববিদ্যালয়ের অণুজীববিজ্ঞানী আরটুরো ক্যাসাডেভাল বলেন, ‘এসব অণুজীব দুর্ঘটনাবশত জীবাণু হয়ে গিয়েছে। আপনি যদি পৃথিবী থেকে অন্য সব প্রাণীকে সরিয়েও ফেলেন, তাও তারা টিকে থাকতে পারবে। তবু, বিবর্তন কিছু বৈশিষ্ট্যের সঠিক সমাহারের জন্য এদেরকে নির্বাচিত করেছে যা মানুষের মধ্যে রোগ তৈরি করে।‘